Nawaz Sharif

Mian Mahometus Nawaz Sharif sive litteris Perso-Arabicis  (Lahorii die 25 Decembris 1949 natus) est mercator et politicus Pakistaniae, sicut et frater natu minor Shehbaz Sharif.

Proavis Casmiriensibus ordinis Bhaṭṭa, matre etiam Casmiriensi, patre Mian Muhammad Sharif mercatore, Nawaz Sharif alumnus est scholae Sancti Antonii et collegii regiminis necnon collegii iurum universitatis Panjabensis in urbe natali. Minister vectigalium provinciae Pengabi ab anno 1981, minister principalis eiusdem provinciae ab anno 1988 fuit. Ter primus minister Pakistaniae meruit, a die 6 Novembris 1990 usque ad 18 Iulii 1993, iterum a die 17 Februarii 1997 ad 12 Octobris 1999. Hoc anno,  motis, breviter incarceratus, in exsilium in Arabiam (petente Fahd rege Saudita) missus est sicut frater aliique cognati. Unde post sex annos reditus primus minister die 5 Iunii 2013 rursus inauguratus est. Annis insequentibus sub praesidibus Asif Ali Zardari et Mamnoon Hussain functus est. Denuo die 28 Iulii 2017, aeris alieni accusatus a curia suprema gratiá documentorum Panamensium, dimissionem suam protulit.

 Bibliographia 
 Mohammed Hanif, "Pakistan elections: how Nawaz Sharif beat Imran Khan and what happens next" in The Guardian (13 Maii 2013)
 Sune Engel Rasmussen, "Pakistani court removes PM Nawaz Sharif from office in Panama Papers case" in The Guardian (28 Iulii 2017)

Categoria:Nati 1949
Categoria:Homines vivi
Categoria:Politici Pakistaniae
Categoria:Gubernatores civitatum
Categoria:Alumni Collegii Regiminis Lahorensis
Categoria:Alumni Universitatis Panjabensis (Pakistania)
Categoria:Alumni Scholae Sancti Antonii (Lahorium)
Categoria:Incarcerati
Categoria:Casmirienses
Categoria:Exsules